Врз основа на член 109 став 1 и 2 од Законот за општата управна постапка (“Службен весник на Република Македонија“ бр. 124/2015), а согласно член 27 и член 34 став 1 од Законот за слободен пристап до информации од јавен карактер (“Службен весник на Република Северна Македонија“ бр. 101/2019) и согласно одредбите на Упатството за спроведување на Законот за слободен пристап до информации од јавен карактер (“Службен весник на Република Северна Македонија“ бр.60/20), постапувајќи по Жалбата изјавена од В.Т. од Скопје, поднесена преку полномошникот Панче Нефтенов, адвокат од Скопје, против Фондот за пензиско и инвалидско осигурување на Република Северна Македонија, Директорот на Агенцијата за заштита на правото на слободен пристап до информациите од јавен карактер го донесе следното

**Р Е Ш Е Н И Е**

Жалбата од В.Т. од Скопје, поднесена против Фондот за пензиско и инвалидско осигурување на Република Северна Македонија, заведена во архивата на Агенцијата за заштита на правото на слободен пристап до информациите од јавен карактер под бр.08-136 на 26.04.2021 година **СЕ ОТФРЛА како недопуштена**.

**О Б Р А З Л О Ж Е Н И Е**

Како што е наведено во Жалбата, В.Т. од Скопје на 24.03.2022 година, поднел Барање за пристап до информации од јавен карактер до Фондот за пензиско и инвалидско осигурување на Република Северна Македонија, заведен во Фондот под бр.02-1233/1, со кое побарал по попта да му се достави следната информација:

„Износ на просечниот личен доход од 2012 г. како влезна вредност во пресметката на највисоката старосна пензија, утврдена со Закон за пензиско и инвалидско осигурување Сл.в. 98/12, член 230 и математички приказ за утврдување на висината на највисоката пензија за 2013 година со пресметка“.

Постапувајќи по наведеното Барање, Фондот за пензиско и инвалидско осигурување на Република Северна Македонија до Барателот доставил Решение со кое се уважува барањето за пристап до информации од јавен карактер бр.02-1419/3 од 31.03.2022 година.

Незадоволен од наведеното Решение бр.02-1419/3 од 31.03.2022 година, Барателот на информацијата на 26.04.2022 поднесе Жалба до Агенцијата за заштита на правото на слободен пристап до информациите од јавен карактер, заведена во Агенцијата под бр.08-136. Жалбата е поднесена поради молчење на Имателот на информации.

Агенција, преку е-маил заведен под бр.08-13 од 26.04.2022 година, ја препрати Жалбата до ЈУ Завод за социјални дејности-Скопје и побара во рок од 7 дена да се произнесе по истата и до Агенцијата да ги достави сите списи во врска со предмет.

На 29.04.2022 година, Имателот на информации до Агенцијата достави Допис заведен во Архивата на Агенцијата под бр.08-136. Во прилог ги достави списите во врска со предметот. Во дописот е наведено: “... Ве известуваме дека остануваме на тоа што е одлучено во обжаленото решение“.

Агенцијата за заштита на правото на слободен пристап до информации од јавен карактер, постапувајќи по наведената Жалба, **истата ја отфрли како недопуштена**, поради следното:

Агенцијата за заштита на правото на слободен пристап до информациите од јавен карактер, решавајќи по жалбата на Барателот на информацијата, утврди дека Барањето на Барателот, поднесено до Министерството за внатрешни работи на 11.03.2022 година, не претставува барање за пристап до информации од јавен карактер, туку е барање од личен интерес, односно барање од надлежност на Министерството за внатрешни работи.

Согласно член 26 од Законот за слободен пристап до информации од јавен карактер „Право на правна заштита во согласност со овој закон има барателот кој поднел барање за пристап до информација согласно членот 12 став (1) од овој закон“.

Агенцијата за заштита на правото на слободен пристап до информациите од јавен карактер, решавајќи по жалбата на Барателот на информацијата, утврди дека Барањето од Владимир Туџаров од Скопје, поднесено до Фондот за пензиско и инвалидско осигурување на Република Северна Македонија на 24.03.2022 година, не претставува барање за пристап до информации од јавен карактер, туку е барање од надлежност на Фондот.

Агенцијата за заштита на правото на слободен пристап до информациите од јавен карактер, решавајќи по жалбата на Барателот на информацијата, утврди дека Барањето од Владимир Туџаров од Скопје, поднесено преку полномошникот Панче Нефетнов, адвокат од Скопје, поднесено до Фондот за пензиско и инвалидско осигурување на Република Северна Македонија на 25.01.2022 година, не претставува барање за пристап до информации од јавен карактер, туку е барање од надлежност на Фондот.

 Согласно погоре наведеното, Агенцијата за заштита на правото на слободен пристап до информации од јавен карактер одлучи како во диспозитивот на ова Решение.

 Ова Решение е конечно во управната постапка и против истото не може да се поднесе жалба.

 **ПРАВНА ПОУКА:** Против ова Решение може да се поведе управен спор пред Управниот суд во рок од 30 дена од денот на неговото доставување.

 Решено во Агенцијата за заштита на правото на слободен пристап до информациите од јавен карактер на \_\_.\_\_.2022 година, под бр.08-136.

|  |  |  |
| --- | --- | --- |
|  |  | **Директор****Пламенка Бојчева** |